CELEX: E2017J0005
Language: mt
Date: 2017-12-21 00:00:00
Title: Sentenza tal-Qorti tal-21 ta’ Diċembru 2017 fil-Kawża E-5/17 — Merck Sharp &amp; Dohme Corp. vs L-Uffiċċju Iżlandiż tal-Privattivi (Einkaleyfastofan) (Ir-Regolament (KEE) Nru 1768/92 — Prodotti mediċinali — Ċertifikat ta’ protezzjoni supplementari — Ċertifikat ta’ durata negattiva)

12.4.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 130/3
            
         SENTENZA TAL-QORTI
   tal-21 ta’ Diċembru 2017
   fil-Kawża E-5/17
   Merck Sharp & Dohme Corp. vs L-Uffiċċju Iżlandiż tal-Privattivi (Einkaleyfastofan)
   
   
      (Ir-Regolament (KEE) Nru 1768/92 — Prodotti mediċinali — Ċertifikat ta’ protezzjoni supplementari — Ċertifikat ta’ durata negattiva)
   
   (2018/C 130/03)
   Fil-Kawża E-5/17, Merck Sharp & Dohme Corp. vs l-Uffiċċju Iżlandiż tal-Privattivi (Einkaleyfastofan) - TALBA lill-Qorti skont l-Artikolu 34 tal-Ftehim bejn l-Istati tal-EFTA dwar l-Istabbiliment ta’ Awtorità ta’ Sorveljanza u Qorti tal-Ġustizzja permezz tal-Qorti Suprema tal-Iżlanda (Hæstiréttur Íslands) dwar l-interpretazzjoni tar-Regolament tal-Kunsill (KEE) Nru 1768/92 tat-18 ta’ Ġunju 1992 dwar il-ħolqien ta’ ċertifikat ta’ protezzjoni supplementari għal prodotti mediċinali, il-Qorti, magħmula minn Carl Baudenbacher, il-President, Per Christiansen (Imħallef-Relatur), u Páll Hreinsson, Imħallfin, qatgħu s-sentenza fil-21 ta’ Diċembru 2017, li l-parti dispożittiva tagħha hija kif ġej:
   Ir-Regolament (KEE) Nru 1768/92 jippermetti l-ħruġ ta’ ċertifikat ta’ protezzjoni supplementari li permezz tiegħu l-perjodu li jkun għadda bejn id-data li fiha tkun tressqet l-applikazzjoni għal privattiva bażika u d-data tal-ewwel awtorizzazzjoni tal-marketing fiż-ŻEE jkun inqas minn ħames snin. Dan ir-riżultat mhuwiex affettwat mill-fatt li d-Deċiżjoni tal-Kumitat Konġunt li tinkorpora r-Regolament (KE) Nru 1901/2006 u r-Regolament (KE) Nru 469/2009 fil-Ftehim taż-ŻEE ma tkunx daħlet fis-seħħ.